Diari Oficial de la Generalitat Valenciana


Sumari del DOGV 830, del 23-05-1988 (1988/811172)

ORDRE de 10 de maig de 1988, de la Conselleria d'Economia i Hisenda, per la qual es desplega el Decret 59/1986, de 5 de maig, del Consell de la Generalitat Valenciana, pel qual es regula l'actuació de la Generalitat en les Societats de Garantia Reciproca de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1988/05/10/(1)/dof/vci/html**

### Dades del document

Número de DOGV
:   830

Data del DOGV
:   23-05-1988

Secció del DOGV
:   DISPOSICIONS GENERALS

Número del document
:   1988/811172


Data del document
:   10-05-1988

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 10 de maig de 1988, de la Conselleria d'Economia i Hisenda, per la qual es deplega el Decret 59/1986, de 5 de maig, del Consell de la Generalitat Valenciana, pel qual es regula l'actuació de la Generalitat en les Societats de Garantia Recíproca de la Comunitat Valenciana.  
El Decret 59/1986, de 5 de maig, del Consell de la Generalitat Valenciana, pel qual es regula l'actuació institucional en les Societats de Garantia Recíproca de la Comunitat Valenciana, estableix en la disposició final l'autorització al Conseller d'Economia i Hisenda per a dictar les disposicions necessàries per al desplegament del Decret esmentat. En atenció d'aquests motius,  
ORDENE:  
Article primer  
1. Les Societats de Garantia Recíproca inscrites en el Registre Especial de la Comunitat Valenciana, tindran accés a les ajudes d'acord amb el que disposa el Decret del Consell 59/1986, de 5 de maig.  
2. Aquestes ajudes podran efectuar-se per qualssevol dels mitjans següents:  
a) Participació de la Generalitat Valenciana en el capital social d'aquestes societats.  
b) Mecanisme Financer de Compensació.  
c) Aportacions als Fons de Garantia a compte del soci partícip.  
d) Subvencions.  
Article segon  
1. Correspon a la Conselleria d'Economia i Hisenda l'autorització i la distribució de les ajudes a què es refereix el número anterior, l?import global de les quals serà fixat anualment en la Llei de Pressuposts.  
2. Correspon exclusivament a la Conselleria d'Economia i Hisenda l'aportació de les ajudes següents o instruments de suport:  
a) Participació en el capital social.  
b) Mecanisme Financer de Compensació.  
c) Aportacions a compte del soci partícip al Fons de Garantia General.  
d) Subvencions al Fons de Garantia General.  
3. Correspon a totes les Conselleries i Entitats Públiques dependents de la Generalitat Valenciana, amb l'informe previ de la Conselleria d'Economia i Hisenda, l'aportació dels instruments de suport següents:  
a) Aportacions a compte del soci partícip al Fons de Garantia Especial.  
b) Subvencions distintes a les concedides al Fons de Garantia General.  
4. L?avaluació d'aquests instruments de suport es durà a terme conjugant els components següents: previsió d'operacions a garantir, compte de resultats, nivell de morositat i de fallides, i de condicions aplicades en la prestació d'avals, que presenten les Societats de Garantia Recíproca de la Comunitat Valenciana, inscrites en el Registre Especial, abans del 15 d'octubre de cada any, llevat del cas que la inscripció s'efectue amb posterioritat a aquesta data. En aquest supòsit, la presentació s'haurà de realitzar en el termini d'un mes des de la data d'inscripció.  
Article tercer  
1. Les Societats de Garantia Recíproca amb domicili social i àmbit d'actuació exclusiva en el territori de la Comunitat Valenciana podran inscriure?s en el Registre Especial de la Comunitat, adscrit a la Conselleria d'Economia i Hisenda, sempre que complesquen els requisits establerts en l'article segon del Decret 59/1986, de 5 de maig, del Consell de la Generalitat Valenciana.  
2. La sol·licitud d'inscripció haurà de dur adjunta la documentació següent:  
a) Còpia autoritzada de l?escriptura de constitució, inscrita com cal en el Registre mercantil, i dels Estatuts Socials.  
b) Relació de socis, distingint els protectors dels partícips en la data de sol·licitud, juntament amb llurs participacions en el capital social.  
c) Relació de persones que componguen el Consell d?Administració, la Comissió Executiva i les Comissions Permanents i entitats que representen cadascuna.  
d) Memòries de la societat des que es constituí fins la data en què sol·liciten la inscripció.  
e) Esquema detallat de l?organització interna.  
f) Certificació que el capital subscrit està totalment desemborsat o bé el compromís formal de la societat que, abans del 20 de juny de l'any següent, es complesca aquesta condició.  
g) Compromís de constitució d'un Fons de Garantia Especial, el funcionament del qual s'ajustarà al que disposen l'article cinqué del Decret 59/1986, de 5 de maig, i aquesta Ordre.  
h) Plantilla de personal de l?entitat, i política de retribucions.  
Article quart  
Les Societats de Garantia Recíproca inscrites en el Registre Especial de la Comunitat estaran obligades a enviar a la Conselleria d'Economia i Hisenda la informació següent:  
1. Periodicitat anual.  
a) Balanç i compte de resultats de l?exercici, amb la variació patrimonial en els Fons de Garantia.  
b) Objectiu quant a l?import i el nombre d'operacions a estudiar i formalitzar durant l?exercici següent, diferenciant-hi els avals financers dels tècnics, el nivell de morositat i el de fallida.  
c) Condicions i tarifes a aplicar per a la concessió d'avals en l?exercici següent.  
d) Previsió detallada d'ingressos i despeses de l?exercici següent, explicant-hi les raons en la variació respecte a l?exercici anterior.  
e) Directrius a seguir respecte a la concentració de riscs i l?exigència de contragaranties.  
f) Fórmula aplicada per al càlcul de la siniestralitat i percentatge que se'n projecta imputar a l?exercici següent.  
g) Variació en la plantilla de l?entitat i en la política de retribucions, explicant-hi les causes d'aquests canvis.  
h) Línies de crèdit que la societat tinga amb les entitats de crèdit.  
2. Periodicitat trimestral.  
a) Balanç i compte de resultats trimestral, juntament amb la variació patrimonial dels Fons de Garantia.  
b) Els avals que es troben en mora, amb o sense garantia real, els de cobrament dubtós i els fallits.  
c) Avals a Consellers.  
d) El risc en curs i el refiançament.  
e) Distribució sectorial del risc en curs.  
f) Distribució de garanties complementàries.  
g) Import, termini i tipus d'interés mitjà dels avals financers.  
h) Tramesa d'informació referent a l'aplicació del Mecanisme Financer de Compensació.  
3. Periodicitat mensual.  
a) Variacions en el capital social.  
b) Operacions formalitzades durant el mes, que corresponguen a avals financers, per a l'aplicació de les «aportacions a compte del soci partícip» al Fons de Garantia General.  
c) Informació estadística sobre els avals prestats, distingint-hi els avals tècnics dels financers, realitzats en el període i acumulats durant l'exercici, diferenciant-hi, a la vegada, entre formalitzats, estudiats, denegats, aprovats i anul·lats.  
d) Risc en curs garantit pel Fons de Garantia General, distingint-hi el corresponent als avals financers.  
4. Altres informacions.  
a) Comunicació de les modificacions dels Estatuts.  
b) Comunicació dels canvis haguts en els òrgans directius de la Societat.  
c) Nomenament del Director General.  
d) La informació tramesa al Ministeri d'Economia i Hisenda que no es trobe compresa en els apartats anteriors.  
Article cinqué  
1. Les aportacions a compte del soci partícip en el Fons de Garantia General de les Societats de Garantia Recíproca inscrites, es faran efectives mensualment, a la recepció per part de la Direcció General d'Economia i Política Financera, de la relació d'operacions formalitzades durant aqueix període de temps corresponents a avals financers.  
2. Aquestes aportacions seran compensades, si s'escau, per les que s'hagen de reemborsar per raó d'operacions cancel·lades a bon terme.  
Article sisé  
1. El percentatge màxim d'aportació a compte» serà determinat mitjançant Resolució de la Direcció General d'Economia i Política Financera.  
2. La distribució anual inicial de l?import d?aportacions a compte del soci partícip» entre les diferents Societats de Garantia Recíproca inscrites en el Registre Especial de la Comunitat, podrà ser objecte de modificació, si s'hi observa que el volum d'operacions que van concertant-se es desvia rellevantment de la previsió establerta.  
Article seté  
1. Correspon al Consell, a proposta de la Conselleria d'Economia i Hisenda, acordar les operacions aprovades amb afiançament del Fons de Garantia Especial.  
2. Les propostes a garantir a través del Fons esmentat les efectuaran de manera individual, a la Direcció General d'Economia i Política Financera, els Centres Directius o les Entitats Públiques de la Generalitat, adjuntant-hi un informe que recullga les circumstàncies especials per les quals es considera necessària la seua inclusió en el Fons de Garantia Especial, i la proposta d'aportació a compte del soci que hi participa, concretada una vegada coneguts els termes de l?operació i la informació econòmico - financera de l?entitat a avalar, que la Direcció General esmentada considere necessària. Examinades i informades favorablement per aquesta Direcció General, seran trameses a una de les Societats de Garantia Recíproca que figure inscrita en el Registre Especial de la Comunitat Valenciana, perquè aquesta trameta a la Direcció General l'acord en què es fixe l'aportació al Fons de Garantia Especial que considere necessària, justificant-hi les raons en què es fonamenta aquesta decisió. L?aportació esmentada no podrà superar, en cap cas, el cent per cent del principal de l?operació garantida.  
3. Les operacions canalitzades a través del Fons de Garantia Especial, de les Societats de Garantia inscrites en el Registre Especial de la Comunitat Valenciana, seran distribuïdes aproximadament, entre aquestes, en funció del risc en curs i descomptant-ne les operacions garantides pel Fons de Garantia Especial.  
4. Els Centres Directius i les Entitats Públiques de la Generalitat Valenciana que proposen operacions a garantir pel Fons de Garantia Especial, hauran d'aportar al Fons esmentat i amb càrrec al pressupost respectiu, l'aportació a compte del soci partícip, necessària perquè l?operació siga avalada per la Societat de Garantia Recíproca corresponent.  
5. Les aportacions a compte del soci partícip al Fons de Garantia Especial a càrrec de la Conselleria d'Economia i Hisenda, seran diferenciades en el Pressupost dels crèdits que corresponguen als altres instruments de suport.  
Article vuité  
1. Els programes de subvencions a establir per la Conselleria d'Economia i Hisenda, seran duts a terme mitjançant Resolució de la Direcció general d'Economia i Política Financera.  
2. Els programes de subvencions que establesquen altres Centres directius o Entitats públiques de la Generalitat Valenciana hauran de comptar amb l'informe previ favorable de la Direcció General d'Economia i Política Financera. Per a llur aprovació s'haurà de trametre, a més de l'acorda la instrumentalització i/o l?esborrany de disposició, i les raons per les quals es considera oportuna l'aplicació de les subvencions acordades.  
Article nové  
1. Les subvencions al Fons de Garantia General tindran com a finalitat la de cobrir, almenys parcialment, la fallida d'operacions.  
2. L?import de la subvenció a aplicar a les Societats de Garantia Recíproca en el moment de llur inscripció en el Registre Especial de la Comunitat, serà l'un per cent del risc en curs, amb exclusió del garantit pel Fons de Garantia Especial i els avals que no siguen de caràcter financer.  
3. A partir del moment de la inscripció, i per trimestres naturals vençuts, s'aportarà, en forma de subvenció, al Fons de Garantia General, l'un per cent del volum d'operacions avalades de caràcter financer, garantides pel Fons esmentat i formalitzades dins del corresponent trimestre natural, excepte la primera liquidació, el volum d'operacions de la qual serà calculat des de la data d'inscripció fins a la finalització del trimestre natural corresponent.  
Article deu  
Les aportacions de la Generalitat Valenciana al capital social de les Societats de Garantia Recíproca inscrites, seran determinades, fonamentalment, pel nivell d'activitat desenvolupat per aquestes. Així mateix podrà establir-se per Resolució de la Direcció General d'Economia i Política Financera, vinculació entre el volum d?operacions formalitzades i les quotes socials a subscriure per la Generalitat.  
Article onze  
El Mecanisme Financer de Compensació és un instrument de suport de la Generalitat Valenciana a les Societats de Garantia Recíproca inscrites, en forma de crèdit sense meditació d'interessos, l'objectiu del qual és evitar situacions de no liquiditat del Fons de Garantia General d'aquestes societats i assegurar als socis partícips, l'aval dels quals haja estat cancel·lat sense incidències, un determinat nivell de reemborsament de llurs aportacions al Fons de Garantia General.  
Per aconseguir aquests objectius, el mecanisme permetrà mantenir un coeficient de liquiditat del Fons de Garantia General i un altre de cobertura per damunt o per sota respectivament d'unes quotes determinades.  
Article dotze  
1. El coeficient de cobertura del Fons de Garantia General es defineix com el quocient de dividir la suma del saldo del Fons de Garantia General, les Provisions i Previsions imputables al mateix Fons i del Mecanisme Financer de Compensació, pel Risc viu en curs garantit pel Fons esmentat.  
2. El coeficient de Liquiditat del Fons de Garantia General es defineix com el quocient de dividir la suma del saldo del compte «Deutors Avalats en Mora», el compte corrent amb SOGASA o la Societat Mixta del segon Aval de l?Estat i l?immobilitzat material per execució de garanties que efecte el Fons de Garantia General, per la suma delsaldo del Fons de Garantia General, Provisions i Previsions imputables al mateix Fons i del Mecanisme Financer de Compensació.  
3. A l?efecte únic de càlcul d'aquests coeficients, el Saldo del Fons de Garantia General es considerarà negatiu quan el Fons esmentat siga insuficient per a les deduccions netes que s'hi vagen produint.  
Article tretze  
1. L?entrada en funcionament del Mecanisme Financer de Compensació estarà relacionat amb la situació dels coeficients de cobertura i liquiditat respecte a unes quotes determinades, quotes l?establiment de les quals serà efectuat per Resolució de la Direcció General d'Economia i Política Financera.  
2. Quan el coeficient de cobertura se situe per sota d'una quota A-1, la Generalitat Valenciana aportarà un volum de recursos suficient perquè aquest coeficient se situe, almenys, en una quota B-1. Així mateix, quan el coeficient de liquiditat s'eleve per damunt d'una quota A-2, la Generalitat Valenciana aportarà un volum de recursos suficient perquè aquest coeficient se situe, almenys, en una quota B-2. Aquestes aportacions seran efectuades amb càrrec al Mecanisme Financer de Compensació.  
3. El procés de devolució de les quantitats aportades per la Generalitat Valenciana a càrrec del Mecanisme Financer de Compensació, es produirà sempre que el coeficient de cobertura siga superior a la quota B-1 i el de liquiditat inferior a la quota B-2.  
No obstant això, els imports a càrrec del Mecanisme Financer de Compensació, hauran de ser tornats en un termini màxim de set anys, a comptar des de les diferents dates de concessió d'aquests. Per tal de calcular les dates d'amortització màximes, quan es produesquen distintes concessions i devolucions, aquestes últimes seran aplicades en primer lloc a les concessions de data anterior.  
4. Els coeficients seran determinats trimestralment, tenint en compte la posició existent l?últim dia hàbil del trimestre natural anterior.  
Article catorze  
La Generalitat Valenciana facilitarà fons a les Societats de Garantia Recíproca inscrites, a càrrec de la dotació del Mecanisme Financer de Compensació, mentre el volum global de les aportacions efectuades a càrrec del Mecanisme esmentat, menys els reemborsaments que s'hi haguessen produït, no ultrapasse la dotació inicialment prevista en els Pressuposts de la Generalitat.  
DISPOSICIONS FINALS  
Primera  
Les quantitats que s'atorguen, a càrrec dels instruments de suport, a les Societats de Garantia Recíproca inscrites en el Registre de la Comunitat Valenciana estaran condicionades a la dotació pressupostària corresponent.  
Segona  
Les Societats de Garantia Recíproca inscrites en el Registre Especial de la Comunitat Valenciana es comprometen, per a cadascuna de les operacions garantides que no arriben a bon terme, tant pel Fons de Garantia General com el de Garantia Especial, a realitzar totes les actuacions que calguen per a la recuperació de l?import garantit. Així mateix, en aquelles operacions en què en la recuperació hi haguessen existit aportacions a compte per part de la Generalitat Valenciana, la Societat de Garantia Recíproca inscrita corresponent haurà de reemborsar a la Generalitat, si s'escau, l'excés de l'import recuperat respecte al resultat de l'import garantit menys l'aportació al Fons esmentat, i amb el límit màxim de l'aportació a compte de la Generalitat.  
Tercera  
Es autoritzat el Director General d'Economia i Política Financera a dictar les normes necessàries per al desplegament i l?execució d'aquesta Ordre.  
DISPOSICIO TRANSITORIA  
Des de la inscripció en el Registre Especial de la Comunitat Valenciana fins a finalitzar l'any 1989, per al còmput de les «aportacions a compte del soci partícip», i la subvenció al Fons de Garantia General, es tindran en compte els avals no financers formalitzats, sempre que la participació d'aquests respecte al risc en curs no ultrapasse el 35%.  
No obstant això, aquesta transitorietat quedarà sense efecte abans de l'acabament del període esmentat, quan l'aportació mínima al Fons de Garantia com a cobertura d'avals no financers, regulada per l'Administració, siga igual o inferior al dos per cent de l'import garantit.  
València, 10 de maig de 1988.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI